**IEKŠĒJIE NOTEIKUMI**

Liepāja

2023.gada 21.septembrī Nr. 5/1.22

**IEKŠĒJĀS KĀRTĪBAS NOTEIKUMI**

*Izdoti saskaņā ar Valsts pārvaldes iekārtas*

*likuma 72. panta pirmās daļas 1. punktu un*

 *Ministru kabineta 2009. gada 24. novembra noteikumu*

 *Nr. 1338 „Kārtība, kādā nodrošināma izglītojamo drošība*

*izglītības iestādēs un to organizētajos pasākumos” 3.5. apakšpunktu*

**I. Vispārīgie jautājumi**

1. Liepājas pirmsskolas izglītības iestādes ”Rūķītis” (turpmāk - iestāde) iekšējās kārtības noteikumi ir izdoti, ievērojot Izglītības likumu, Vispārējās izglītības likumu, Bērnu tiesību aizsardzības likumu, Ministru kabineta 2009.gada 24.novembra noteikumus Nr.1338 ”Kārtība kādā nodrošināma izglītojamo drošība izglītības iestādēs un to organizētajos pasākumos”, Ministru kabineta 2010.gada 23.marta noteikumus Nr.277„Kārtība, kādā nodrošināma izglītojamo profilaktiskā veselības aprūpe un pirmās palīdzības pieejamība izglītības iestādēs” un iestādes nolikumu (turpmāk – noteikumi).
2. Noteikumi nosaka:
	1. izglītojamo (turpmāk-bērni), viņu vecāku vai bērna likumisko pārstāvju (turpmāk-vecāki) un citu personu rīcību iestādē un tās organizētajos pasākumos;
	2. bērnu tiesības un pienākumus;
	3. iestādes un vecāku līdzdarbības formas;
	4. izglītības procesa organizāciju;
	5. atbildību par noteikumu neievērošanu;
	6. citus jautājumus saskaņā ar Ministru kabineta 2009.gada 24.novembra noteikumus Nr.1338 ”Kārtība kādā nodrošināma izglītojamo drošība izglītības iestādēs un to organizētajos pasākumos” noteiktajām prasībām.

**II. Bērnu tiesības, uzvedības noteikumi un vecāku līdzdarbība**

1. **Bērniem ir šādas tiesības:**
	1. apmeklēt izglītības iestādi un apgūt vispārizglītojošo pirmsskolas izglītības programmu saskaņā ar iestādes nolikumu;
	2. uzturēties  dzīvībai un veselībai drošos apstākļos iestādē un tās organizētajos pasākumos, būt aizsargātiem no fiziskās, emocionālās  un psihiskās vardarbības un ekspluatācijas, no nodarbināšanas bīstamos vai bērna dzīvībai kaitīgos apstākļos;
	3. saņemt neatliekamo medicīnisko palīdzību;
	4. mācību un audzināšanas procesā brīvi izteikt un aizstāvēt savas domas un uzskatus, paust attieksmi, attīstīt spējas un intereses, ņemot vērā bērna individualitāti;
	5. pārstāvēt iestādi dažāda mēroga pasākumos, konkursos un skatēs;
	6. saņemt personiskās mantas aizsardzību iestādē;
	7. citu atbalstu, kas noteikts tiesības normās.
2. **Bērniem ir šādi pienākumi:**
	1. mācīties atbilstoši savai fiziskajai un garīgajai attīstībai, sagatavojoties pamatizglītības uzsākšanai;
	2. ievērot šos noteikumus;
	3. ievērot drošības noteikumus un instrukcijas;
	4. neiziet no grupas telpām bez pieaugušo pavadības;
	5. neienest iestādē viegli uzliesmojošas vielas, asus priekšmetus, bez saskaņošanas pārtikas produktus;
	6. ar cieņu izturēties pret saviem vienaudžiem, iestādes darbiniekiem un citiem pieaugušajiem;
	7. ievērot sabiedrībā pieņemtos uzvedības noteikumus gan izglītības iestādē, gan tās teritorijā, gan ārpus tās;
	8. saudzīgi izturēties pret izglītības iestādes īpašumu un apkārtējo vidi;
	9. izpildīt pedagogu un atbalsta darbinieku prasības;
	10. neveikt jebkādas darbības, kas var kaitēt pašam bērnam vai citiem bērniem, iestādes darbiniekiem, apmeklētājiem, iestādes mantiskajām vērtībām un visādi citādi, kas neatbilst Izglītības likumā un citās tiesību normās noteiktajiem uzvedības priekšrakstiem;
	11. emocionālās un fiziskās vardarbības vai citu draudu savai drošībai gadījumos nepiekrist draudu izraisītāja rīcībai, nekavējoties saukt palīgā pieaugušos: izglītības iestādes pedagogus vai jebkuru izglītības iestādes darbinieku, laicīgi lūgt palīdzību vecākiem.
3. **Vecāki apņemas ievērot:**
	1. Sekot informācijai , kas izvietota tiešsaistes sistēmā ELIIS ;
	2. Nodrošināt savu bērnu ar nepieciešamajiem mācību līdzekļiem normatīvajos aktos noteiktajā apjomā;
	3. Nodrošināt bērnu ar nepieciešamo laika apstākļiem atbilstošu apģērbu un apaviem, kas nepieciešami izglītības procesam;
	4. iestādē un tās teritorijā fotografētais, filmētais materiāls vai kā citādi ievāktā informācija ir aizsargājami personas dati un to apstrādē ievēro normatīvo aktu prasību par fizisko personu datu aizsardzību;
	5. skaidrot bērniem, ka pret iestādes darbiniekiem izturas ar cieņu un toleranci, sekmējot to, lai bērnam veidotos pozitīva un pieklājīga attieksme pret apkārtējiem - bērniem un pieaugušajiem. Tādējādi aizliedzot iestādē un tās teritorijā lietot necenzētus vārdus un izteicienus, pielietot vardarbību (fiziski, emocionāli un psiholoģiski ietekmēt, pazemot bērnus  un iestādes darbiniekus), huligāniski uzvesties;
	6. pret iestādes mantu un teritoriju ir nepieciešams izturēties saudzīgi, mācot to arī bērnam;
	7. aizliegts iestādē un tās teritorijā ienest, lietot, iegādāties un realizēt alkoholiskos dzērienus, narkotiskās, toksiskās un psihotropās vielas, tabakas izstrādājumus, pirotehniku, gāzes baloniņus, gāzes pistoles, šaujamieročus un aukstos ieročus;
	8. mājdzīvnieku (piemēram, suņu) atrašanos iestādes teritorijā ir aizliegta ;
	9. maksājumus par bērna ēdināšanu ir nepieciešams veikt savlaicīgi ;
	10. piedalīties iestādes organizētajos pasākumos;
	11. piedalīties bērna grupas vecāku sapulcēs;

**III. Izglītības procesa organizācija**

1. Iestādes darba laiks ir no plkst. 7.00 līdz plkst.19.00.
2. Vecāki brīdina iestādes darbiniekus par negaidītiem apstākļiem vai aizkavēšanos darba dienas sākumā vai beigās, zvanot pa tālruni **27899806.** Izglītības iestāde ievēro normatīvajos aktos noteikto kārtību, kādā tā informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi.
3. Iestādes ieejas durvju atvēršanai vecāki izmanto durvju kodu, kad bērns tiek uzņemts iestādē. Vecāki nedrīkst izpaust durvju kodu nepiederošām personām. Nepieciešamības gadījumā vecāki var izmantot zvanu pogu, kura atrodas pie iestādes ieejas. Ienākot iestādē un izejot no iestādes, vecāki cieši aizver durvis. Vecāki, ieejot vai izejot no iestādes teritorijas, aizver vārtus.
4. Piecgadīgajiem un sešgadīgajiem bērniem aktivitāšu  apmeklējums ir obligāts.
5. Priekšpusdienas cēlienā grupās pedagogu vadībā tiek organizētas dažādas aktivitātes, pastaigas iestādes teritorijā un ārpus teritorijas atbilstoši izstrādātajiem maršrutiem, individuālais darbs ar bērniem.
6. Mācību gada laikā tematiskajās aktivitātēs bērniem tiek sniegta informācija par ugunsdrošību, ceļu satiksmes drošību, rīcību ekstremālās situācijās, drošību uz ledus, drošību uz ūdens, personas higiēnu un citiem drošības jautājumiem.
7. Pedagogi bērnus iepazīstina ar drošības noteikumiem pirmās nodarbības laikā mācību gada septembra un janvāra mēnesī. Par noteikumu pārrunāšanas faktu pedagogs veic ierakstu tiešsaistes sistēmā ELIIS.
8. Pirms došanās ekskursijās, pastaigās ārpus iestādes, grupas pedagogs instruē bērnus par kārtības noteikumiem pasākumā
9. Dodoties pastaigā ārpus iestādes, iestāde nodrošina 2 pieaugušo klātbūtni uz katriem 20 bērniem.
10. Iestādes organizētajos pasākumos piedalās tikai iestādē uzņemtie bērni, iestādes darbinieki, vecāki un ģimenes locekļi un iestādes aicināti viesi.
11. Ekstremālās situācijās pedagogs vai atbalsta darbinieks sniedz pirmo medicīnisko palīdzību vai, ja nepieciešams, evakuē bērnus - skolotāju palīgi izsludina trauksmi un vēršas pie atbildīgā dežuranta pēc palīdzības. Pieaugušie rīkojas atbilstoši apstiprinātam plānam ārkārtas situācijā.
12. Bērns iestādē ierodas ar labu veselību, sakopts, kārtīgs, ar viņam nepieciešamo papildus apģērbu un higiēnas piederumiem. Virsdrēbes atstāj garderobē un nomaina ielas apavus.
13. Grupas pedagogam vecāki iesniegumā norāda personas, kurām ir tiesības sagaidīt bērnu no iestādes. Vecāki savlaicīgi paziņo grupas pedagogam, ja bērnu no iestādes sagaidīs cita persona.
14. Grupas pedagogam ir tiesības vakarā nepavadīt bērnu personām, par kurām nav brīdinājuši vecāki, kā arī jebkurai personai, kura pēc bērna ieradusies reibuma stāvoklī vai citos gadījumos, ja ir pamatotas aizdomas, ka tas var kaitēt bērna interesēm.
15. Grupas telpās aizliegts ienest un lietot jebkura veida medikamentus. Ja bērnam iestādē nepieciešams sniegt medicīnisko palīdzību, grupas pedagogs vēršas pie iestādes medicīnas māsas pēc palīdzības. Bez ārsta norādījumiem medicīnas māsa nepielieto medikamentus, neskatoties uz vecāku lūgumu.
16. Gadījumos, kad bērnam ir nepieciešama medicīniskā palīdzība, iestāde ziņo bērna vecākiem un ātrajai medicīniskajai palīdzībai par medicīniskās palīdzības nepieciešamību.
17. Maksājumi par bērna ēdināšanu veicami pēc kvīts saņemšanas ar pārskaitījumu bankā līdz katra mēneša 20. datumam (maksājot avansā par esošo mēnesi).

**IV. Atbildība par noteikumu neievērošanu**

1. Noteikumu ievērošana ir obligāta vecākiem un iestādes personālam.
2. Noteikumu neievērošanas gadījumā atbildīgā persona:
	1. var izteikt mutisku aizrādījumu;
	2. var veikt individuālas pārrunas ar vecākiem;
3. Gadījumos, kad vecāki pārkāpuši noteikumus, grupas pedagogs vai cits iestādes darbinieks iesniedz rakstisku ziņojumu iestādes vadībai.
4. Jautājumu izskata individuālās pārrunās:
	1. grupas pedagogs ar vecākiem;
	2. iestādes vadība kopā ar grupas pedagogu un vecākiem;
	3. grupas vecāku sapulcē;
	4. iestādes padomes sēdē.
5. Gadījumos, kad ir aizdomas par pielietoto fizisko vai emocionālo vardarbību, administratīvi vai krimināli sodāmiem pārkāpumiem pret bērniem, iestāde sazinās ar vecākiem un nekavējoties ziņo tiesībsargājošām iestādēm. Bērna veselības aizsardzība un drošība ir primārais iestādes uzdevums, kas tiek nodrošināts nekavējoties.

**V. Kārtība, kādā vecāki un bērni tiek iepazīstināti ar iekšējās kārtības noteikumiem**

1. Pirms bērna uzņemšanas iestādē, iestādes vadība vai norīkots grupas pedagogs  iepazīstina vecākus ar noteikumiem, ko vecāki apliecina ar savu parakstu.
2. Grupas pedagogs katru gadu septembrī organizētajās grupas sapulcēs atkārtoti iepazīstina vecākus ar noteikumiem, ko vecāki apliecina ar savu parakstu.
3. Bērnus ar šiem noteikumiem iepazīstina grupas pedagogs katru gadu septembrī un atkārtoti attiecīgajās mācību tēmās. (skat.1. pielikums)

**VII. Noslēguma jautājums**

1. Atzīt par spēku zaudējušus iestādes 2022.gada 22.augusta iekšējos noteikumus Nr. 2/1.22 „Iekšējās kārtības noteikumi”